Ar Redadeg

Ar Redadeg zo ur redadeg hir, war droad, noz-deiz e-pad meur a zevezh, aozet a-hed hag a-dreuz Breizh evit dastum arc'hant evit ar brezhoneg hag ar gallaoueg. Bep eil bloaz e vez aozet en deizioù kentañ a Vae.

Aozet e oa bet ar Redadeg kentañ e 2008, gant Diwan evit lidañ he 30 vloaz.

Aozadur
Aozet eo gant ar gevredigezh Ar Redadeg, diazezet e Morzhell, e Bro-Roazhon.

Korrika
Savet eo war batrom Korrika Euskal Herria a zo bet krouet e 1980 hag a vez redet bremañ bep eil vloaz. Eno e vez redet war-dro 2 300 km dre an holl vroioù euskarek (Euskadi ha Nafarroa e Spagn, hag Iparralde e Bro-C'hall).

Doare ar Redadeg
Ur redadeg a-eiladoù eo, 9 km a vez redet e pep eurvezh. Pep kilometr a vez redet gant un den er penn a-raok o tougen ur vazh-test kizellet e koad, ha neb a gar war e lerc'h. Evit dougen ar vazh-test war-hed ur c'hilometr eo ret paeañ 100 euro.
E kêrioù ha kêriadennoù e vez aozet un degemer d'an arvesterien ha d'ar rederien, predoù, sonadegoù.

Ar vazh-test
Ar vazh-test zo ur vazhig koad, ennañ ur barzhoneg a vez lennet e dibenn ar redadeg. Arouez ar brezhoneg douget a zorn da zorn (hag "a di da di" hervez al lugan pennañ) eo. 
 Skeudennoù 

Redek ha kanañ: tonioù ha sonioù
Kanaouennoù zo bet savet evit ar Redadeg, ha gallout a reer klevout anezho:
2008: kempennet ez eus bet gant EV ur ganaouenn gozh, Redadeg, a c'haller selaou amañ:  (You Tube);
2010: savet ez eus ur ganaouenn, Ar Redadeg, gant David ar Gall hag e skolidi e Skolaj Diwan Gwened, a glever amañ ;
2012: savet ez eus ur ganaouenn gant Mark Kerrain, Redek a rin keit, a glever amañ: .
2014: gant Alambig Elektrik eo bet savet, a c'haller klevet amañ .

 Bloavezh  Anv  Strollad 2008  Ar Redadeg  EV 2010  Ar Redadeg  David Ar Gall/ Skolaj Diwan Gwened 2012 Redek a rin keit  Mark Kerrain  2014 Alambadeg Alambig Elektrik 2016 Huch 'ta ! Redadeg Adaozik ha bugale Skolaj Diwan Gwened1/12/2015 Lec'hienn ofisiel ar Redadeg "Kanaouenn ofisiel hag ur flashmob e Gwened 2018 Betek an trec'h  Penn SalsardinLec'hienn ofisiel ar Redadeg Kanaouenn ofisiel 20182020/1Deus'ta mignonLies2022Redadeg 2022Enora de Parscau

Gwelet ivez
Redadeg 2008
Redadeg 2010
Redadeg 2012
Redadeg 2014
Redadeg 2016
Redadeg 2018

Pennadoù kar
 En Euskal Herria: Korrika
 E Katalonia: Correllengua
 E Galiza: Correlingua
 En Iwerzhon : Rith
 E Kembre : Ras yr Iaith

Liammoù
 Lec'hienn ofisiel ar Redadeg

 Notennoù ha daveennoù 

Rummad:Redadeg